Kavliprisen

Kavliprisen (engelsk: Kavli Prize) er tre forskningspriser som annethvert år deles ut i Oslo av den amerikanske stiftelsen Kavli Foundation og Det Norske Videnskaps-Akademi. Prisfondet er oppretta av den norsk-amerikanske forretningsmannen Fred Kavli. Prisbeløpet er på 1 million dollar for hvert av fagområdene.
Prisene ble første gang utdelt i 2008, og går til utmerket forskning innafor følgende områder:

Astrofysikk – til forskere som har utvida kunnskapen om og forståelse av universets opphav, utvikling og egenskaper, inkludert feltene kosmologi, astronomi, solfysikk, romforskning, astrobiologi, astrofysiske og astronomiske instrumenter og partikkel-astrofysikk.
Nanovitenskap – til grunnforskning og anvendt forskning på atom-, molekyl-, makromolekyl- og cellestrukturer, inkludert nanomaterialer, nanobioteknologi, makromolekylær syntese, molekylær mekanikk og instrumentering på nanonivå.
Nevrovitenskap – til forskere som har utvida vår kunnskap om hjernen og nervesystemet, inkludert molekylær nevrovitenskap, nevrogenetikk og kognitiv nevrovitenskap.


== Komite ==
Kandidatene vurderes av en komite innenfor hvert av fagområdene. Komiteene består av en internasjonal gruppe av høyt meritterte forskere. Lederen for hver av gruppene er en norsk forsker som utnevnes av Det Norske Videnskaps-Akadem.


== Prispenger, medalje og diplom ==
Vinnerne innen hver kategori tildeles en medalje, et diplom og et kontantbeløp på 1 million amerikanske dollar som deles.
Medaljen, som er i gull med en diameter på 70 mm og en tykkelse på 5 mm, veier 311 gram og har en betydelig verdi i seg selv. Den er utformet av skulptøren Eugene L. Daub fra USA. Adversen viser Daubs høyrevendte portrett av Fred Kavli med innskriften «THE KAVLI PRIZE» i en bue over. Reversen bærer Kavliprisens logo, utformet av designeren Enzo Finger. Logoen består av et geometrisk mønster, en versjon av Metatrons kube. Over logoen står navnet på fagfeltet prismedaljen er tildelt for, «ASTROPHYSICS», «NANOSCIENCE» eller «NEUROSCIENCE», og denne innskriften er det eneste som skiller prismedaljens tre varianter fra hverandre. Under logoen er det et flatt felt der prisvinnerens navn inngraveres. Medaljen er produsert ved Northwest Territorial Mint i USA.


== Prisvinnere ==
Astrofysikk2008:  Maarten Schmidt (California Institute of Technology, USA) og Donald Lynden-Bell (University of Cambridge, Storbritannia)
2010: Jerry Nelson (University of California, Santa Cruz, USA), Ray Wilson (Imperial College London, Storbritannia og European Southern Observatory) og Roger Angel (University of Arizona, Tucson, USA)
2012: David C. Jewitt (University of California, USA), Jane X. Luu (Massachusetts Institute of Technology, Lincoln Laboratory, USA) og Michael E. Brown (California Institute of Technology, USA)
2014: Alan H. Guth, Andrei D. Linde og Aleksej A. Starobinskij
2016: Ronald W. P. Drever, Kip S. Thorne og Rainer Weiss
2018: Ewine van DishoeckNanovitenskap2008: Louis E. Brus,  Columbia University, USA) og Sumio Iijima, Meijo University, Japan)
2010: Donald M. Eigler (IBM Almaden Research Centre, USA) og Nadrian Seeman (New York University, USA)
2012: Mildred S. Dresselhaus (Massachusetts Institute of Technology, USA)
2014: Thomas Ebbesen, Stefan W. Hell og John B. Pendry, Universitetet i Strasbourg
2016: Gerd Binnig, Christoph Gerber og Calvin Quate
2018: Emmanuelle Charpentier, Jennifer A. Doudna og Virginijus ŠikšnysNevrovitenskap2008: Pasko Rakic (Yale University School of Medicine, USA), Thomas Jessell (Columbia University, USA) og Sten Grillner (Karolinska institutet, Sverige)
2010: Thomas Südhof (Stanford University School of Medicine, USA), Richard Scheller (Genentech, USA) og James Rothman (Yale University, USA)
2012: Cornelia Isabella Bargmann (Rockefeller University, USA), Winfried Denk (Max-Planck-Institut für medizinische Forschung, Tyskland) og Ann M. Graybiel (Massachusetts Institute of Technology, USA)
2014: Brenda Milner, John O'Keefe og Marcus E. Raichle
2016: Eve Marder, Michael Merzenich og Carla J. Shatz
2018: A. James Hudspeth, Robert Fettiplace og Christine Petit


== Referanser ==


== Eksterne lenker ==
Offisielt nettsted 
(en) Kavli Prize – kategori av bilder, video eller lyd på Commons 
Kavli Foundation
Hva er Kavliprisene? - artikkel fra forskning.no 10. september 2007